Rukva

Rukva () – ežeras pietvakarių Tanzanijoje, Rukvos regione, Rukvos slėnyje (Didžiojo riftinio slėnio dalis). Telkšo 800 m aukštyje, tarp Tanganikos ir Malavio ežerų. Ežero plotas per metus ženkliai kinta dėl nevienodo patenkančio vandens kiekio. Dabar ežero ilgis yra ~130 km, plotis iki 32 km. Tuo tarpu 1929 m. ežero ilgis tesiekė 48 km, bet iki 1939 m. prasiplėtė iki 128 km ilgio. Ežero vanduo šarmingas.

Apie pusė Rukvos ežero patenka į Uvandos medžioklės rezervatą.

Kategorija:Tanzanijos ežerai